
Ideálok és civilizációs betegségek – Az Y generáció fogyasztói magtartásának vizsgálata a sport táplálék-kiegészítők piacán

IDEÁLOK ÉS CIVILIZÁCIÓS BETEGSÉGEK,
AZ Y-GENERÁCIÓ FOGYASZTÓI MAGATARTÁSÁNAK VIZSGÁLATA A TÁPLÁLÉK-KIEGÉSZÍTŐK PIACÁN
Célom a sport táplálék-kiegészítő fogyasztásának a vizsgálata a magyarországi Y-generáció körében. Azért tartom érdekesnek ezt a témát, mert ha megfigyeljük, régebben a táplálko-zásban nem volt jelen a sport táplálék-kiegészítők fogyasztása, csak az aktívan sportolók vagy a testépítők körében, mostanra viszont sokak körében felkapott trend. A piaci elem-zések és az előrejelzések is a növekedés tendenciáját tükrözik. Sorra nyílnak a táplálék-kiegészítőket áruló üzletek, ezzel is biztosítva ma már, hogy bárki számára könnyen elérhe-tőek legyenek ezek a produktumok. Kutatásom lényege, hogy feltárjam azokat a társa-dalmi, kulturális és pszichológiai tényezőket, amelyek használatra motiválják az embereket, főleg a fiatalabb generációkat, ezeket pedig hogyan használják ki a gyártók.
Elemzésem során releváns információkat kaphatunk e termékek fogyasztóiról, előre-jelzéseket, trendeket kaphatunk, amelynek segítségével a későbbiekben még hatékonyabb marketingkommunikáció kialakítására is sor kerülhet, piaci előrejelzéseket készíthetünk, melyek segítségével formálhatóak a termékek, felmérhetjük a kialakult vagy a kialakulóban lévő ellentrendeket és ennek megfelelően sikeresen kezelhetjük őket. Kvalitatív és kvanti-tatív módszereket alkalmazva hatoltam mélyebbre, hogy megértsem a kialakult új fogyasz-tói magatartást. Elmondható, hogy egy kezdeti stádiumban lévő tendenciáról beszélhe-tünk, ami gyorsan növekszik és nagy a lehetőség benne.



